सायरा बानो का दिल छू लेने वाला सफर – दिलीप कुमार के साथ प्यार और फ़िल्म इंडस्ट्री से दूर रहने का फैसला!

सायरा बानो ने दिलीप कुमार से शादी के बाद भी कई फ़िल्मों में काम किया। वे सुबह-सुबह शूटिंग के लिए निकल जाती थीं। एक समय ऐसा आया जब वे इतनी व्यस्त हो गईं कि दिलीप साहब के साथ एक कप चाय भी नहीं पी पाती थीं। ऐसे में उन्होंने महसूस किया कि अब बस बहुत हुआ और उन्होंने फ़िल्म इंडस्ट्री छोड़ने का फैसला कर लिया।

दिलीप कुमार से शादी और फ़िल्मों को अलविदा

सायरा बानो ने 1960 के दशक में हिंदी फ़िल्म इंडस्ट्री पर राज किया। 1966 में उन्होंने दिलीप कुमार से शादी की और फिर 1988 में फ़िल्मों से रिटायर हो गईं। सायरा के मुताबिक, दिलीप साहब के जाने के बाद उनकी जिंदगी पूरी तरह से बदल गई। उनके अनुसार, “पहले जो जिंदगी रही है, अब उससे बहुत अलग माहौल है। यादें ही अब मेरे लिए सब कुछ हैं।”